GiliGold/VAD_KnessetCorpus huggingface dataset:
דוברת:
כי קיבלנו את זה אתמול
דוברת:
 הנשיא צריך להידרש לזה
שגית אפיק:
לא קיבלתם את זה אתמול, את הנוסח העברנו אלייך לא מכבר
דוברת:
את הזימון קיבלנו רק אתמול בשבע בערב
שגית אפיק:
	בית הנשיא מבקש לדחות את הדיון על הכללים, כך גם משרד הבריאות
שגית אפיק:
 אפשר לדחות לשבוע הבא ובינתיים תשבו איתנו
אפרת רייטן:
אז אפשר להגיע להצבעה
שגית אפיק:
אנחנו נתאם פגישה מקצועית ביחס לכללים
אופיר כץ:
אם כך, נדחה את הדיון על הכללים ליום ראשון
זאב אלקין:
אין הצבעה היום?
אפרת רייטן:
אז בשביל מה הבאת אותנו? אז אנחנו לא מאשרים את זה בדיעבד
אפרת רייטן:
 למעשה כרגע אין אישור
אופיר כץ:
אתם באתם בטענות שמאשרים בדיעבד
אפרת רייטן:
לא, זה לא מה שאנחנו אומרים פה
אופיר כץ:
ועוד איך כן
אפרת רייטן:
זה לא נכון
אפרת רייטן:
 אנחנו אומרים שעשיתם את זה לא כמו שצריך ועכשיו אתם רוצים לתקן ולאשר את זה בדיעבד
נאור שירי:
מה קורה אם לא מצביעים?
אפרת רייטן:
זה לא נכנס לתוקף
אופיר כץ:
גם אם היינו מצביעים, ולפי מה שאמרתם אתם מצביעים נגד, אז זה אותו הדבר
אפרת רייטן:
איזה כנסת עלובה
נאור שירי:
אני פונה לזיכרון הארגוני, זאב אלקין: האם בהיסטוריה של מדינת ישראל ישבת בדיון אם תהיה הצבעה או לא תהיה הצבעה, תהיה נגד, בעד?
אופיר כץ:
מלא פעמים
אפרת רייטן:
פשוט תגיד את האמת, אין לכם פה ח"כים
אפרת רייטן:
 למה לא להגיד את האמת? למה אתה לא אומר את האמת? היינו מעריכים אותך יותר
אפרת רייטן:
 תגיד: אין לי ח"כים להצבעה
אופיר כץ:
מה פתאום
זאב אלקין:
אין לו שני-שלישים
זאב אלקין:
 הוא הכניס לסעיף משהו שאין לו
זאב אלקין:
 תקלה כזאת
אפרת רייטן:
הוא מבין שהוא לא יכול לנצח, אז עכשיו אתה בונה איזשהו נרטיב
אופיר כץ:
אפרת, הבנתי שאין לי רוב ברגע שזאב אמר לי כבר אתמול שאתם לא מתכוונים להצביע, ועדיין עשיתי והתכוונתי להצביע
אופיר כץ:
  אני אומר באמת, לאור מה שעלה פה וגם התהיות – גם שלי וגם שלכם – וכן השיח עם הייעוץ המשפטי, זה אירוע שהיה קצר, נגמר, יריב לוין לא קיבל שום החלטה בשעתיים האלה, בגלל זה אני לא חושב שיש הרבה הבדל
אפרת רייטן:
זאת לא השאלה
אופיר כץ:
אין הרבה הבדל בין אם אני מצביע לבין אם אני לא מצביע, ואני לא מעביר את זה כי לא יהיה לי רוב כי אני צריך שני-שלישים מחברי הוועדה
נאור שירי:
הפרוצדורה הזאת מנעה מראש הממשלה להיות זמין לדיון בעילת הסבירות
אפרת רייטן:
הנימוק הזה שהוא לא עשה שום דבר, זה שום דבר
אפרת רייטן:
 זה שהוא מונה, הוא מונה
אפרת רייטן:
 נקודה
אופיר כץ:
ביישום – החוק הזה הוא חדש - - -
אפרת רייטן:
חלש, התכוונת
אופיר כץ:
חדש, ואני רוצה שלפעם הבאה – שלא נזדקק – לבנות איזשהו נוהל
אופיר כץ:
 גם יפעת וגם זאב דיברו על החוק וזה באמת משהו שצריך לשקול
זאב אלקין:
אני הערתי בזמן אמת
אופיר כץ:
אני רוצה שנשב גם על זה וגם על התהליך עצמו, איך זה עובר מהממשלה, יו"ר הכנסת, אליי, תוך כמה זמן
נאור שירי:
ותיעוד של זה
אופיר כץ:
אני רוצה שנגבש נוהל מסודר, כל חברי ועדת הכנסת, שקוף יותר, שנדע לאן אנחנו הולכים
אפרת רייטן:
ואם יש פרוצדורות יותר קצרות שלא צריך
אפרת רייטן:
 יש פה מלא שאלות
אופיר כץ:
יש פה שני דברים: יש את האירוע של החקיקה, כפי שהוצע פה לעשות משהו למקרים הקצרים האלה ויש את הנוהל של התהליך שלגביו עלו הרבה שאלות מצדכם
אופיר כץ:
 כנראה שצריך גם למקרה הזה לבנות נוהל מסודר, כדי שחברי ועדת הכנסת ידעו שגם אם זה קורה בשתיים בלילה ולחצי שעה, איך זה מגיע לוועדת הכנסת ולחברי ועדת הכנסת
אופיר כץ:
 לכן אני חושב שנכון יותר לדחות את ההצבעה ובהקדם לבנות משהו יותר מסודר ויותר ראוי
זאב אלקין:
נכון שהיו בפנינו רק שתי אופציות, בגלל הדרך שבה זה נעשה – או שהפעולה הזאת נשארת לא חוקית, כי לא אישרנו או שלא קיימת הצבעה, זה היינו הך
זאב אלקין:
 לא קיימת הצבעה, זה אומר שהנבצרות לא אושרה והמינוי של יריב לוין היה לא חוקי; האופציה השנייה – היינו מאשרים בדיעבד משהו שלא היה נכון לאשר אותו בדיעבד
זאב אלקין:
 שתי אופציות גרועות
זאב אלקין:
 בחרת באופציה לא לקיים הצבעה, המשמעות היא שהייתה פה פעולה לא חוקית מצד הממשלה
זאב אלקין:
      לכן, בנוסף להסתכלות קדימה, אני מציע עוד פעם לשקול את הביטול של השלייקס האלה בחוק ואולי להסתפק בהודעה לוועדת הכנסת, כי אין צורך
זאב אלקין:
 אם ראש הממשלה אומר "נבצר אני", תאמינו לו
זאב אלקין:
 אין צורך שאנחנו פה, בוועדת הכנסת, נשים עליו שלייקס נוספים
אפרת רייטן:
אבל היה שם היגיון
אפרת רייטן:
 אתם רציתם, לא? אתם רציתם פיקוח של הכנסת, הרי זה כל הסיפור
אפרת רייטן:
 אמרתם: אנחנו הכנסת
נאור שירי:
פיקוח נפש מה שהולך פה
זאב אלקין:
אני מוכן לוותר על הפיקוח הזה
זאב אלקין:
 ידיעה מספיקה לזה שהכנסת תדע, ואז זה מאוד פשוט – מפיצים אפילו בקבוצה של ועדת הכנסת
אפרת רייטן:
אז במקום "לאשר", "לידע"
זאב אלקין:
כן, תיקון מאוד פשוט
זאב אלקין:
 אבל היות שכרגע יש חוק והמצב הזה יכול חס וחלילה לחזור עוד לפני תיקוני חקיקה ונוהלים וכו', וכולנו מאחלים שלא, אבל זה יכול לקרות מסיבה נורמלית, פשוט סתם איזושהי בדיקה, יש בדיקות תקופתיות שעושים אותן בטשטוש
זאב אלקין:
 לכן מה שאני מבקש מהיועצת המשפטית לכנסת זה להוציא מכתב רשמי למזכירות הממשלה, עם הפניה שלהם לחוק, עם הערה על כך שהיה פה הליך לא תקין מבחינתנו ואמירה שלעתיד הם צריכים להבין שלפני שהם מממנים ממלא-מקום הם חייבים לעבור קודם את האישור בוועדת הכנסת ולקיים את החוק, עד שנשנה אותו
שגית אפיק:
אני מניחה שאחרי השיח שעשינו איתם הם מכירים עכשיו את הפרוצדורה הנכונה
שגית אפיק:
 אנחנו נעבוד על נוהל מהיר כדי שלהבא יחסי העבודה מול מזכירות הממשלה יהיו תקינים
זאב אלקין:
צריך שיהיה משהו בכתב של הכנסת למזכירות הממשלה עם העתקים אלינו, כחברי ועדת הכנסת, כדי למצות את האירוע הזה
אופיר כץ:
 כמו שאמרנו, גם את הדיון על הכללים, לבקשת משרד הבריאות ובית הנשיא, אנחנו נדחה
אופיר כץ:
 נתכנס לדון בכך ביום ראשון, אני אעדכן אתכם על השעה
אופיר כץ:
אנחנו עוברים לקביעת ועדות לדיון בהצעות חוק
אופיר כץ:
 תגייסו בבקשה את הח"כים, שיפעת אמרה שהם לא פה
אופיר כץ:
 הסעיף הראשון: הצעת חוק העונשין (תיקון – הגנה על בסיסי צה"ל, שטחי, תחנות משטרה ומתקנים ביטחוניים), התשפ"ג–2023, פ/3393/25, של חבר הכנסת אלמוג כהן; הצעת חוק העונשין (תיקון – הגנה על בסיסי צה"ל, שטחי, תחנות משטרה ומתקנים ביטחוניים), התשפ"ג–2023, פ/3326/25, של חבר הכנסת יצחק קרויזר
אופיר כץ:
 שתי ההצעות באותו נושא
נאור שירי:
אתם מציעים להעביר לוועחו"ב?
אופיר כץ:
 המלצת הלשכה המשפטית היא ועחו"ב, ראשי הוועדות – בהסכמה – מעבירים את זה לוועדה לביטחון לאומי בראשות פוגל
זאב אלקין:
איך? מדובר בבסיסי צה"ל?
נאור שירי:
אני לא מצליח להבין איך זה קשור לביטחון פנים?
זאב אלקין:
זה גם תחנות משטרה, אבל העיקר פה זה בסיסי צה"ל, מתקנים ביטחוניים
זאב אלקין:
 חלק מחברי הוועדה לביטחון לאומי אין להם בכלל סמכות לדון על עצם קיומם של חלק מהמתקנים שצריך להגן עליהם
זאב אלקין:
      אני מבקש מיושב-ראש הוועדה לביטחון לאומי לא לקחת את זה אישית
נאור שירי:
סמכות של שוטר היא סמכות של חייל שרואה שגונבים לו והוא לא יכול לעשות כלום?
צביקה פוגל:
אי אפשר לשנות את הוראות הפתיחה באש
גדי איזנקוט:
פקודות הצבא שונו ב-2017 ומאפשרות לחיילים לפתוח באש על כל מי שגונב נשק
נאור שירי:
אז החוק מיותר
נאור שירי:
 קראת את החוק? החוק מיותר, לא?
גדי איזנקוט:
אני חושב שכן
זאב אלקין:
אני חושב שלא בכדי הייעוץ המשפטי של הכנסת המליץ להעביר את החוקים האלה לוועדת החוץ והביטחון
זאב אלקין:
 אין לי שום דבר אישי נגד יושב-ראש הוועדה לביטחון לאומי, אבל מדובר פה על בסיסי צה"ל, מדובר פה על מתקנים ביטחוניים שחלק מחברי הוועדה לביטחון לאומי אפילו לא בעלי סיווג לדבר על המתקנים שעליהם מדובר בהצעת החוק
זאב אלקין:
 לא במקרה הישיבות של ועדת החוץ והביטחון יכולות להתקיים בדלתיים סגורות במידת הצורך, אם יהיה פה צורך לברר משהו
זאב אלקין:
 הוועדה לביטחון לאומי בדרך כלל לא עושה את זה
זאב אלקין:
     לכן אני חושב שהמקום הנכון של כזה חוק הוא בוועדת החוץ והביטחון
שגית אפיק:
אכן, העמדה שלנו הייתה שזה מתאים לוועדת החוץ והביטחון, בין היתר מהנימוקים שציינת ולאור העובדה שמדובר בהגנה על בסיסי צה"ל
שגית אפיק:
 יחד עם זאת, הוועדה לביטחון לאומי, כידוע, היא ועדה חדשה שגם אנחנו למדים את סמכויותיה, מכיוון שהיא הוקמה בכנסת הזאת והיא הוקמה כוועדה קבועה
שגית אפיק:
 יש בהצעה הזאת גם אלמנטים שנוגעים לנושאים שקשורים לביטחון פנים ולביטחון לאומי, כמו תחנות משטרה, שטחי אש, מכבי אש וכיוצא באלה, שאלה עניינים שקשורים לוועדה לביטחון לאומי ולכן זה לא מסוג המקרים שבעינינו להעביר את זה מוועחו"ב גובל בבעייתיות קשה
אופיר כץ:
 אני עובר להצבעה
אופיר כץ:
התייעצות חמש דקות
אופיר כץ:
      אני עובר להצבעה על העברת הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3393/25, של חבר הכנסת אלמוג כהן, והצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3326/25, של חבר הכנסת יצחק קרויזר, לוועדה לביטחון לאומי
אופיר כץ:
נמנעים – אין ההצעה נתקבלה
אופיר כץ:
      הצעת חוק זכויות מבצעים ומשדרים (תיקון – הרחבת היקף הזכויות), התשפ"ג–2023, פ/3177/25, של חבר הכנסת יוסף טייב וקבוצת חברי הכנסת
אופיר כץ:
 המלצת הלשכה המשפטית היא להעביר לוועדת הכלכלה
אופיר כץ:
 יש גם מכתב של יו"ר ועדת הכלכלה שביקש שהצעת החוק תידון אצלו
אופיר כץ:
 זו גם ההמלצה של הלשכה המשפטית
אופיר כץ:
 מישהו רוצה להתייחס? לא
אופיר כץ:
      אם כך, מי בעד ההצעה להעביר את הצעת החוק לוועדת הכלכלה?
אופיר כץ:
בעד – הרוב ההצעה נתקבלה
אופיר כץ:
הצעת החוק תועבר לוועדת הכלכלה
אופיר כץ:
      הצעת חוק הבחירות לכנסת (תיקון – הצבעה של אזרחים המשרתים שירות לאומי אזרחי בחוץ לארץ), התשפ"ג–2023, פ/3153/25, של חבר הכנסת אוהד טל וקבוצת חברי הכנסת
אופיר כץ:
 המלצת הלשכה המשפטית היא להעביר לוועדת החוקה
זאב אלקין:
למה לא לוועדת הכנסת?
ארבל אסטרחן:
חוק הבחירות מעולם לא היה בוועדת הכנסת
אופיר כץ:
אם כך, מי בעד העברת הצעת החוק לוועדת החוקה, חוק ומשפט?
אופיר כץ:
בעד – 12 נגד – אין נמנעים - אין ההצעה נתקבלה
אופיר כץ:
     הצעת חוק לתיקון פקודת התעבורה (תשלום דמי חניה), התשפ"ג–2022, פ/234/25, של חברת הכנסת נעמה לזימי, והצעת חוק לתיקון פקודת התעבורה (תיקון – תשלום דמי חניה), התשפ"ג–2022, פ/698/25, של חבר הכנסת אברהם בצלאל וקבוצת חברי הכנסת
אופיר כץ:
 יש הצעות חוק זהות ששתיים מהן כבר התחילו בוועדת הכלכלה ולכן ההמלצה היא להעביר גם את אלה לוועדת הכלכלה
זאב אלקין:
אגב, מה אמרו במליאה על זה? למה זה בכלל הגיע לכאן?
אופיר כץ:
כי צעקו "זכויות הילד", "הוועדה לקידום מעמד האישה"
אופיר כץ:
 יש כאלה שצועקים סתם
אופיר כץ:
      אם כך, מי בעד להעביר את שתי הצעות החוק לוועדת הכלכלה? מי נגד? מי נמנע?
אופיר כץ:
בעד – 13 נגד – אין נמנעים - אין ההצעה נתקבלה
אופיר כץ:
אם כך, שתי הצעות החוק יועברו לוועדת הכלכלה
אופיר כץ:
הנושא הבא: בקשת יושב-ראש ועדת החוקה, חוק ומשפט להעברת הצעת חוק המאבק בטרור (תיקון - מניעת הזדהות עם ארגון טרור), התשפ"ג–2023, פ/2227/25, של חבר הכנסת אליהו רביבו, מוועדת החוץ והביטחון לדיון בוועדת החוקה, חוק ומשפט
אופיר כץ:
 הצעת חוק זהה עברה לוועדת החוקה, חוק ומשפט
אופיר כץ:
כי יש כבר הצעת חוק זהה שעברה לדיון בוועדת החוקה
זאב אלקין:
אז איך זה הגיע לוועחו"ב?
דוברת:
אנחנו התנגדנו לזה מראש
זאב אלקין:
אז איך זה הגיע לוועחו"ב? כי המלצת הלשכה המשפטית הייתה ועחו"ב
אופיר כץ:
אבל גם בחוק הקודם החלטנו שיעבור לחוקה
אופיר כץ:
      אם כך, אני עובר - - -
זאב אלקין:
 אבל לפני כן, אנחנו נדון על זה
זאב אלקין:
 אני מציע לשמוע קודם את הלשכה המשפטית
ארבל אסטרחן:
יש מכתב של חבר הכנסת רוטמן בנושא
ארבל אסטרחן:
 יש הצעה דומה של חבר הכנסת צבי סוכות, גם כן תיקון לחוק המאבק בטרור בעניין קנסות בגין הנפת דגל של ארגון טרור
ארבל אסטרחן:
 אם הוועדה תוכל לדון בהן ביחד ולמזג אותן, אז צריך להעביר את זה לאותה ועדה
זאב אלקין:
היות שמדובר פה על חקיקה שעוסקת בסוגיית הטרור והזדהות עם ארגון טרור, לא במקרה באוטומטי, במליאה, הלשכה המשפטית המליצה להעביר את זה לוועדת החוץ והביטחון
זאב אלקין:
 בזמנו, העברה של חוק דומה לוועדת החוקה הייתה גם בניגוד לעמדת הייעוץ המשפטי, ולכן לדעתנו צריך לקחת את החוק הזה לוועדת החוץ והביטחון ולהעביר את ההוא חזרה לוועדת החוץ והביטחון
זאב אלקין:
 זה מקומו הטבעי וזה משכנו הטבעי
עמית הלוי:
אבל ב-2016 כל הדיון על חוק הטרור היה בוועדת החוקה
ארבל אסטרחן:
חוק המאבק בטרור נופל קצת בין ועדת החוץ והביטחון, הוועדה לביטחון לאומי וחוקה
ארבל אסטרחן:
 נכון שבזמנו הוא נחקק בוועדת החוקה, אבל אז לא הייתה הוועדה לביטחון לאומי
ארבל אסטרחן:
 כל פעם הדבר הזה מתעורר ואנחנו רואים באיזה היבטים ההצעה מתמקדת
ארבל אסטרחן:
 בנסיבות כאלה נכון שההצעות יעברו ביחד
אופיר כץ:
אז אין התייעצות סיעתית
זאב אלקין:
אין התייעצות סיעתית
זאב אלקין:
 אני השתכנעתי
אופיר כץ:
 מי בעד ההצעה? מי נגד? מי נמנע?
אופיר כץ:
בעד – 8 נגד – אין נמנעים - 1 ההצעה נתקבלה
אופיר כץ:
הנושא הבא: הוספת ממלאי-מקום – בוועדת החוקה, חוק ומשפט – מוצע כי חבר הכנסת עמית הלוי יכהן כממלא-מקום קבוע מטעם סיעת הליכוד; בוועדת הבריאות –מוצע כי חברת הכנסת מירב בן ארי תכהן כממלאת-מקום קבועה מטעם סיעת יש עתיד
אופיר כץ:
אני מציע לסיים עם הקמת הוועדה המשותפת
אופיר כץ:
 סגרתם?
זאב אלקין:
יש לנו בקשה לשינוי
אופיר כץ:
אני מציע שנצביע על זה לפי ההרכב המוצע וביום ראשון נעשה את ההחלפה
זאב אלקין:
לא, זה לא בסדר
זאב אלקין:
 הייתם צריכים לתאם, תמיד מתאמים
אופיר כץ:
אני לא אומר לך לא, אנחנו נתאם
אופיר כץ:
 מה שאתה מבקש עכשיו זה לעכב את ההקמה
אופיר כץ:
 אני לא רוצה לעכב את ההקמה ולכן תחליטו ביניכם, עם המגבלות של שתי הוועדות, ואנחנו נחליף ביום ראשון
זאב אלקין:
"תחליטו ביניכם", מי?
אופיר כץ:
אתם באופוזיציה
אופיר כץ:
 אתם רוצים להחליף מישהו שרשום פה, נכון?
זאב אלקין:
זה כל סיעה
זאב אלקין:
 זה אומר שבמקום סיעה מסוימת שבאה ממדע, צריך לשים אותנו ממדע וכו'
אופיר כץ:
אני לא אתחיל
אופיר כץ:
 אני רק רוצה להקים אותה וביום ראשון נעשה את השינוי שאתם רוצים, את ההחלפה
זאב אלקין:
אבל ברגע שהקמת, אף אחד לא ירצה להתחלף
אופיר כץ:
מה זאת אומרת? אני נותן לך התחייבות
ארבל אסטרחן:
יש כרגע בקשה מסוימת על השולחן לגבי הוועדה המשותפת הזאת
זאב אלקין:
אני רוצה שיהיה לי שם חבר, בתיאום איתי
אופיר כץ:
אבל גם אי אפשר את מה שאתם רוצים
זאב אלקין:
נכון, צריך לתאם את זה
זאב אלקין:
 בדיוק בשביל זה מתאמים לפני שמביאים לפה
זאב אלקין:
 לא דיברתם אפילו עם הסיעה הראשית של האופוזיציה
זאב אלקין:
 אם היו שואלים אותנו, היינו מסדרים את זה בינינו
אופיר כץ:
אני מציע שנצביע ונחליף ביום ראשון
זאב אלקין:
זה לא בסדר
אופיר כץ:
אני אחליף
אופיר כץ:
 אני לא אמנע את ההקמה של הוועדה ואני גם לא אכפה עליכם את הנציגים
אופיר כץ:
 נעשה את זה ביחד ותחליפו
זאב אלקין:
כמו שאומרים לך שזה קשה עכשיו, אז אחרי שהקמת – זה פי עשרה
אופיר כץ:
אתה רוצה שאני אעשה את זה עכשיו בלי מתן כהנא? כי אמרת שמי שיהיה בפנים לא ירצה לצאת
זאב אלקין:
זה לא בגלל מתן
זאב אלקין:
 הבעיה שלי היא מול סיעות אחרות
זאב אלקין:
 אחרי ההקמה הסיעות לא ירצו להתחלף, לא ירצו לשנות
אופיר כץ:
בואו נוסיף אחד ואחד, ואז תוסיף ותוריד
זאב אלקין:
אין לי בעיה שתוסיפו אחד, אבל אז השאלה כמה מקומות מגיעים לנו
אופיר כץ:
זה בסדר שניים – גם אורית וגם מתן?
אופיר כץ:
רק שלא יבואו אליי אחר כך יש עתיד ויטענו למה נתתי
זאב אלקין:
אתה שואל אותי? אני לא יודע
זאב אלקין:
 אני לא חייב שניים, מספיק לי אחד
אופיר כץ:
 חברי ועדת חוקה – לגבי איזוק אלקטרוני, מישהו מכם רוצה להיות בוועדה המשותפת? אם לא, אני שם את קלנר
אופיר כץ:
 אם כך, נקבע שקלנר יהיה
ארבל אסטרחן:
אני רוצה להסביר
ארבל אסטרחן:
 חוק סדר הדין הפלילי (סמכויות אכיפה  - מעצרים), כולל פרק שעניינו מעצר בפיקוח אלקטרוני
ארבל אסטרחן:
 יש שם שתי הוראות שנוגעות לוועדה משותפת
ארבל אסטרחן:
 סעיף 22יא אומר: השר רשאי, בהסכמת שר המשפטים ובאישור ועדה משותפת לוועדת המדע והטכנולוגיה ולוועדת החוקה חוק ומשפט של הכנסת, להתקין תקנות לביצועו
ארבל אסטרחן:
 ויש הוראה נוספת שאומרת: השר, בהסכמת שר האוצר, בהתייעצות עם שר המשפטים ובאישור ועדה משותפת לוועדת המדע והטכנולוגיה ולוועדת החוקה חוק ומשפט של הכנסת, יקבע בצו מספר מרבי של מפוקחים שניתן לפקח עליהם בעת ובעונה אחת בפיקוח אלקטרוני
ארבל אסטרחן:
      הגיעה עכשיו בקשה לשנות את מספר המפוקחים ולכן נדרש להקים את הוועדה המשותפת
ארבל אסטרחן:
 מאחר שהחוק אומר שזה משותפת למדע וחוקה – מדע היא זו שנזכרת ראשונה ולכן היו"ר צריך להיות מבין חברי ועדת המדע
אופיר כץ:
אני אקרא את הבקשה: מוצע להקים ועדה משותפת לוועדת המדע והטכנולוגיה ולוועדת החוקה, חוק ומשפט בהתאם לסימן ג'1 לחוק סדר הדין הפלילי (סמכויות אכיפה – מעצרים), התשנ"ו–1996, שכותרתו "מעצר בפיקוח אלקטרוני"
אופיר כץ:
      הוועדה תהיה בת 12 חברים, שישה חברים מכל ועדה, לפי ההרכב הבא: מטעם ועדת המדע והטכנולוגיה – חברי הכנסת איימן עודה – שיכהן כיו"ר; סימון מושיאשווילי; מטי צרפתי; צבי ידידה סוכות; יאסר חוג'יראת ואורית פרקש הכהן
אופיר כץ:
 מטעם ועדת החוקה, חוק ומשפט – חברי הכנסת משה סעדה; יעקב אשר; יצחק קרויזר; מתן כהנא ואריאל קלנר
אופיר כץ:
 טלי גוטליב, בכפוף להודעה שלי היום שהיא חוזרת לוועדת החוקה, ואז אני אציין גם את שמה בהרכב הוועדה
אופיר כץ:
      מי בעד ההצעה להקמת הוועדה?
אופיר כץ:
בעד –  7
אופיר כץ:
ההצעה להקמת הוועדה המשותפת אושרה
אופיר כץ:
      אני מודיע שהרוויזיה תתקיים בשעה 14:45
אופיר כץ:
      (הפסקה)
בועז ביסמוט:
אנחנו מחדשים את הישיבה
בועז ביסמוט:
 אנחנו מתכנסים לרוויזיה שביקש חבר הכנסת אלקין לסעיף 4 בסדר-היום – קביעת ועדה לדיון בהצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3393/25, של חבר הכנסת אלמוג כהן; והצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, פ/3326/25, של חבר הכנסת יצחק קרויזר
בועז ביסמוט:
 הוחלט להעביר את ההצעות לוועדה לביטחון הלאומי
בועז ביסמוט:
      מאחר שחבר הכנסת אלקין לא נמצא כאן, אנחנו רואים את הרוויזיה כנדחית
בועז ביסמוט:
      תודה רבה לכולם, הישיבה נעולה
בועז ביסמוט:
שלום לכולם, אני מתכבד לפתוח את הדיון של ועדת הכנסת
בועז ביסמוט:
 בקשת הממשלה להקדמת הדיון בהצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל)(הוראת שעה)(תיקון)
בועז ביסמוט:
 יציג השר
בועז ביסמוט:
 כבוד השר
מיכאל מלכיאלי:
האמת היא שהתאריך הוא היום ב-א' ניסן
מיכאל מלכיאלי:
 בגלל שהבחירות לרשויות המקומיות הוארכו, אז גם את זה לדחות
מיכאל מלכיאלי:
 לכן, מצאנו איזשהו תאריך שהיה מוסכם על כולם
בועז ביסמוט:
מישהו רוצה להעיר
בועז ביסמוט:
 מישהו רוצה להוסיף
בועז ביסמוט:
 בבקשה, אפשר להצביע?
שמחה רוטמן:
נראה לנו רעיון טוב
בועז ביסמוט:
אוקיי
בועז ביסמוט:
 מי בעד?
בועז ביסמוט:
אושר
בועז ביסמוט:
 פה אחד
בועז ביסמוט:
 הפטור הוא כמובן לכל הקריאות
החוק הבאות:
1
החוק הבאות:
 הצעת חוק לתיקון דיני הבחירות לרשויות המקומיות (הצבעה ועדות קלפי
החוק הבאות:
2
החוק הבאות:
 הצעת חוק הרשויות המקומיות (בחירות) (תיקון - הצבעת חיילים),
בועז ביסמוט:
חבר הכנסת ארז מלול, יציג לנו את הנושא השני: בקשת יו"ר ועדת הפנים והגנת הסביבה למיזוג הצעות החוק הבאות
ארז מלול:
יש הצעת חוק ממשלתית לגבי כל הקשור לבחירות לרשויות המקומיות לגבי סיבוב שני, לגבי החיילים
ארז מלול:
 בד בבד, הגישו קצת לפני חברי הכנסת מיכאל ביטון וזאב אלקין, הצעה קשורה בנושא לגבי החיילים בעיקר, אבל יש עוד כמה נספחים
שמחה רוטמן:
מה עם בנות שירות לאומי?
ארז מלול:
תגיע לוועדה ותשאל
ארז מלול:
 אני לא יודע, לא נראה לי שיש את זה בחוק
ארז מלול:
 החלטנו בוועדה
ארז מלול:
 הצבענו למזג אותם בכפוף לאישור ועדת הכנסת, מעצם טיבו וטבעו של החוק, כי הבחירות או-טו-טו גם
ארז מלול:
 הבחירות בעוד שלושה שבועות
בועז ביסמוט:
הבנו
בועז ביסמוט:
 להעיר
בועז ביסמוט:
 אפשר להצביע
שמחה רוטמן:
אני רק אומר ומבקש שיירשם בפרוטוקול, נא לדאוג שגם בנות שרות לאומי ייכנסו לאירוע הזה
שמחה רוטמן:
 זה חשוב מאוד
ארז מלול:
אני אעלה את זה
שמחה רוטמן:
זה חשוב מאוד
משה מרון:
מה הווה אמינא שלא?
שמחה רוטמן:
כי הן לא בחוק
שמחה רוטמן:
 יש הצבעת חיילים
משה מרון:
בעצם, הן לא תוכלנה להצביע ביום הבחירות
שמחה רוטמן:
כן, כדי שהן תוכלנה להצביע
בועז ביסמוט:
נרשם בפרוטוקול
בועז ביסמוט:
 ניגש להצבעה מי בעד המיזוג?
בועז ביסמוט:
פה אחד
החוק הבאות:
 << הצח >> הצעת חוק לתיקון דיני הבחירות לרשויות המקומיות (הצבעה וועדות קלפי והוראות שעה לעניין הבחירות הקרובות), התשפ"ד-2024 (מ/1710)
החוק הבאות:
נכחו: חברי הוועדה:  אופיר כץ – היו"ר ארז מלול שמחה רוטמן         מוזמנים:          ייעוץ משפטי:  ארבל אסטרחן     מנהלת הוועדה: נועה בירן - דדון     רישום פרלמנטרי: אתי בן-שמחון         רשימת הנוכחים על תואריהם מבוססת על המידע שהוזן במערכת המוזמנים הממוחשבת
אופיר כץ:
 יש לנו שתי בקשות של פטורים
אופיר כץ:
 אבל לפני כן, נמצאים איתנו אורחים שהם כבר לא כאלה אורחים, ואני מקווה שהם לא הצטרכו לבוא לפה, ושזה יהיה כמה שיותר מהר
אופיר כץ:
      בבקשה
עילאי דוד:
שלום, אני עילאי דוד, אח שלי אביתר דוד נחטף מ"הנובה"
עילאי דוד:
 הוא אחי הצעיר
עילאי דוד:
 יחד עם חברו הטוב, גיא דלל, חברים מהגן
עילאי דוד:
 שני חברים שלהם נרצחו בעת המנוסה
עילאי דוד:
 אח שלי לא חייל
עילאי דוד:
 אח שלי אזרח משוחרר כבר שנתיים
עילאי דוד:
 בעיקר חשוב לי לתפוס אתכם חברי הכנסת היושבים פה
עילאי דוד:
 יש מספר דברים שמדאיגים אותי לאחרונה במדינה
עילאי דוד:
 היינו עדים להתבטאויות בתקשורת קשות של כמה פרשנים בנוגע להפקרת חטופים, וזה משהו שאני חושב שאסור שיעלה בכלל על סדר היום
עילאי דוד:
      בנוסף, אנחנו עדים לנסיונות של חברי כנסת כאלה ואחרים, או אולי גם של התקשורת עצמה לנסות לצבוע בצבע פוליטי את המאבק שלנו לפצל אותנו – יש מטה המשפחות, יש פורום תקווה, יש פורום תקווה, כל אחד כאילו משווק משהו אחר
עילאי דוד:
 אני חושב שאנחנו צריכים להיצמד לעובדות
עילאי דוד:
 אנחנו צריכים להיצמד לעובדה שהדיון על מחירים – 100, 200, 1,000, בכלל לא דיון שצריך להתקיים
עילאי דוד:
 אנחנו צריכים לדבר על היום שאחרי
עילאי דוד:
 אנחנו צריכים לדבר על איך ממשלת ישראל מסכלת טרור באופן כללי, ולא להתקטנן על כמות מחבלים כזאת או אחרת
עילאי דוד:
 בסוף, מה שהביא לאירועי ה-7 באוקטובר, זה לא כמות המחבלים ששוחררה בעסקת שליט, אלא המדיניות הכושלת של מדינת ישראל בלסכל טרור – וזה, מומחים אומרים, לא אני
עילאי דוד:
      אנחנו גם מבינים שעסקה חייבת להתבצע, ואין דרך אחרת לשחרר את החטופים
עילאי דוד:
 ומדינת ישראל תצטרך לעשות ויתורים כואבים, ואנחנו גם מבינים שבכדי למוטט את חמאס – אנחנו נצטרך להשקיע הרבה זמן, והרבה אמצעים
עילאי דוד:
 כולנו פה בעד מיטוט החמאס וההבסה שלהם שפשוט זה הולך לקחת הרבה זמן
עילאי דוד:
 וכשאני אומר הרבה זמן, אני מתכוון לשנים, וזה זמן שלחטופים אין
עילאי דוד:
 וכל יום שעובר הם מתים
עילאי דוד:
 אז ממש תודה רבה לכם שאתם מארחים אותנו פה
עילאי דוד:
 זה באמת לא מובן מאליו
עילאי דוד:
 ושיהיה לנו יום מועיל
מירב סבירסקי:
היי, שוב אני
מירב סבירסקי:
 קודם כל, אני פה, כי אף אחד עדיין מהליכוד לא חושב שמגיע לי שהשתתפו בצערי, וקצת הייתי בהלם כי בשבוע שעבר הייתי פה
מירב סבירסקי:
 אף אחד לא חשב שאני מירב סבירסקי, אחות של איתי שנרצח, הבת של אורית ורפי שנרצחו בבארי
מירב סבירסקי:
 איתי נרצח בשבי, שבי, כשהוא היה חטוף
מירב סבירסקי:
      אתם הממשלה ואתם אחראים
מירב סבירסקי:
 אתם אחראים למה שקורה פה
מירב סבירסקי:
 ומה שקורה פה הוא משהו רע מאוד, מאוד, מאוד, רע מוסרית כרגע בחברה
מירב סבירסקי:
 אני פה, כי אני מתה מפחד
מירב סבירסקי:
 ואני באמת מתה מפחד
מירב סבירסקי:
 ואני מפחדת הרבה יותר ממה שהייתי ב-7 באוקטובר, כי אני לא רואה איך אפשר להיות פה, ואין לי לאן ללכת
מירב סבירסקי:
 מאז שיש דיבורים על עסקה, או אופציה לעסקה, אני רק שומעת הפחדות על למה אי-אפשר לשלם מחירים
מירב סבירסקי:
 וגם עזבו מה זה לשלם מחירים, בואו נדבר תמורה
מירב סבירסקי:
 לא משלמים את זה למשפחות, זה לא אנחנו המשפחות
מירב סבירסקי:
 המחירים האלה הם מחירים של ההפקרה שהייתה ב-7 באוקטובר
מירב סבירסקי:
 זה לא משהו עבור המשפחות
מירב סבירסקי:
 ובמקום להגיד מה אי-אפשר – אולי תגידו מה כן אפשר, או מה אתם כן מוכנים לעשות
מירב סבירסקי:
 או איך אנחנו כמדינה חזקה, ואני מקווה שאנחנו מדינה חזקה
מירב סבירסקי:
 איך אנחנו כמדינה חזקה יכולים להחזיר אותם, ולא רק על-ידי לחץ צבאי, אלא, אמרתם לחץ צבאי, יאללה, יש עסקה – יגיע הזמן לעסקה
מירב סבירסקי:
 למשל, הדיבורים של היום של אחרי
מירב סבירסקי:
 למשל, משחררים אסירים – בואו נמצא דרך שהם לא יחזרו לטרור
מירב סבירסקי:
 אף אחד לא מדבר על זה, רק מדברים על מה לא
מירב סבירסקי:
 היום של אחרי – צריך מתישהו לסגת, מתי שהצטרכו לסגת מעזה, אנחנו כובשים אותה עכשיו נכון? מתי שהצטרכו לסגת ממנה – אז בואו נדבר מה קורה שם אחר-כך, כי כרגע כן, החמאס חוזר לצפון הרצועה, זה מה ששמענו ואנחנו קוראים
מירב סבירסקי:
      בואו נדבר מה קורה יום אחרי כדי שיהיה פתרון לדבר הזה, ולא רק להגיד מה לא, כי אתם המנהיגים
מירב סבירסקי:
 אתם האחראים
מירב סבירסקי:
 תעזרו לנו לראות את האור בקצה, כי המשפחה שלי ספציפית מתה כבר
מירב סבירסקי:
 ויש כאן משפחות, יש כאן אנשים שאולי עדיין, אני מקווה מאוד בחיים, ויש להם סיכוי, וכרגע, המצב הוא כל כך חמור
מירב סבירסקי:
 כל כך חמור וכל כך מפחיד, ואני פה כי בכל זאת, אני אימא, ויש לי שני ילדים שאני חייבת לראות את התקווה, ואין לי תקווה
מירב סבירסקי:
 ואני פה כדי להמציא תקווה כזאת
מירב סבירסקי:
      וכמנהיגים, וכממשלה, וכחברי כנסת בקואליציה, תעזרו לנו לראות את האור איך האנשים שלנו חוזרים, ואיך אפשר לחיות פה אחר-כך
מירב סבירסקי:
 כי כרגע הקולות שנשמעים הם נוראיים
מירב סבירסקי:
 ואם אתם לא מתנגדים אליהם – אתם חלק מהם
אפרת מצ'יקאווה:
 הדוד שלי, גדי מוזס, בן 80 במרץ, נחטף מניר עוז כמו אחד מכל הארבעה שנחטפו מניר עוז או נרצחו
אפרת מצ'יקאווה:
 הנקודה שלי היא מאוד קצרה ומדויקת
אפרת מצ'יקאווה:
 נפלה בחלקכם הזכות להיות נציגי ציבור, ולהיות מי שמוביל את ממשלת ישראל
אפרת מצ'יקאווה:
 ניתנת לכם הזכות להחזיר את מי שבחיים הביתה, ויחד איתם את כל מי שאינו בחיים הביתה – זו זכות גדולה
אפרת מצ'יקאווה:
 הזמן שלכם נגמר
אפרת מצ'יקאווה:
 אם אתם לא תמלאו את הזכות הזאת, היא תתמוגג לכם
אפרת מצ'יקאווה:
 ומה שיישאר, זה חסר ענק
אפרת מצ'יקאווה:
 ושבר עצום שלא ברור לא לי, ולא למשפחה שלי, ולא לקהילה שלי, ולא לאזור שלי, ולא לשאר מדינת ישראל איך נוכל להמשיך לנשום בגאווה, ולפעול כישראלים בתוך המדינה שלנו להצעיד אותה קדימה, ובשאר מדינות העולם כשאנחנו נוסעים לייצג אותה בתפקידים שונים
אפרת מצ'יקאווה:
 איך נוכל להמשיך להיות ישראלים אם הממשלה הזו לא תחזיר את כל החטופים הביתה? אנחנו לא האנשים לתת את הפתרונות
אפרת מצ'יקאווה:
 אתם יושבים שם בממשלה הזו בזכות גדולה של בחירה דמוקרטית שהביאה אתכם לכיסאות שלכם
אפרת מצ'יקאווה:
 ועם הזכות הזו מגיעה החובה
אפרת מצ'יקאווה:
      אני לא מצליחה להבין איך חברי ממשלת ישראל מצליחים לישון בלילה כי אנחנו לא
אפרת מצ'יקאווה:
 רגע לפני שאתם נרדמים, תחשבו
אפרת מצ'יקאווה:
 תחשבו על אחד מהחטופים
אפרת מצ'יקאווה:
 תסתכלו על הפרצופים בפוסטרים שמקיפים אותנו מכל עבר
אפרת מצ'יקאווה:
 תבחרו לכם חטוף, ותחשבו רגע לפני שאתם נרדמים איך הוא
אפרת מצ'יקאווה:
 איך הוא נושם
אפרת מצ'יקאווה:
 מה הוא עושה
אפרת מצ'יקאווה:
 האם הוא חולה
אפרת מצ'יקאווה:
 מה הוא חטף שם, ואיזו פטרייה מתוך הלחות במנהרה
אפרת מצ'יקאווה:
 האם הוא נהרג? אולי עוד חמש דקות מההפצצה ליד איפה שהוא נמצא
אפרת מצ'יקאווה:
 תחשבו רגע
אפרת מצ'יקאווה:
 אני לא יודעת אם אתם תהיו מסוגלים לישון – כי אנחנו לא כבר המון זמן
אפרת מצ'יקאווה:
 אז קחו את הזכות הזאת, ותביאו אותם הביתה בכל מחיר, בכדי שנוכל כולנו ביחד לשקם את מה שקרה, ובגאווה להבין שיש ערך לחיים במדינת ישראל, ויש לנו תקווה להצמיח מדינה חזקה ממה שהיא הייתה כשכל זה קרה
אפרת מצ'יקאווה:
 אני מבקשת מכם – אל תשכחו אותם